b'\n_START_ARTICLE_\nDrakova ena\xc4\x8dba\n_START_PARAGRAPH_\nDrakova ena\xc4\x8dba (znana tudi kot Ena\xc4\x8dba Green Banka ali Saganova ena\xc4\x8dba) je slaven rezultat na spekulativnem podro\xc4\x8dju ksenobiologije in astrosociobiologije ter iskanja zunajzemeljskega razumnega \xc5\xbeivljenja._NEWLINE_Ena\xc4\x8dbo je zapisal ameri\xc5\xa1ki astronom in astrofizik Frank Drake novembra leta 1960 v Greenbanku (zato jo imenujemo tudi Greenbankova formula) v poskusu, da bi ocenil \xc5\xa1tevilo razvitih zunajzemeljskih civilizacij v na\xc5\xa1i Galaksiji, s katerimi bi lahko navezali stik. Glavni namen ena\xc4\x8dbe je omogo\xc4\x8diti znanstvenikom, da dolo\xc4\x8dijo koli\xc4\x8dino nezanesljivih dejavnikov, ki dolo\xc4\x8dajo \xc5\xa1tevilo zunajzemeljskih civilizacij.\n_START_SECTION_\nNegotovosti\n_START_PARAGRAPH_\nOdlo\xc4\x8dilnega pomena za izraznost Drake-ove ena\xc4\x8dbe so negotovosti posameznih dejavnikov. \xc5\xa0e posebej so pomembni zadnji \xc5\xa1tirje dejavniki, ki niso kaj ve\xc4\x8d kot le zelo razpr\xc5\xa1ene domneve in \xc5\xa1pekulacije kot za trden, otipljiv in neizpodbiten rezultat. Zaradi vsega tega, tj. produkta vseh negotovih dejavnikov, je blaga domneva o obstoju razumnih civilizacij izrazito neto\xc4\x8dna.\n_START_SECTION_\nModeli\n_START_PARAGRAPH_\nPo vzoru Drake-ove ena\xc4\x8dbe so \xc5\xbee postavili tri modele, in sicer:_NEWLINE_1. Zmerni model: Ena civilizacija v na\xc5\xa1i galaksiji._NEWLINE_2. Optimisti\xc4\x8dni model: 100 civilizacij na\xc5\xa1i galaksiji, v povpre\xc4\x8dju oddaljenih 5000 svetlobnih let med dvema civilizacijama, ki lahko med seboj komunicirata._NEWLINE_3. Entuziasti\xc4\x8dni model: 4.000.000 civilizacij v na\xc5\xa1i galaksiji, 150 v povpre\xc4\x8dju od druga druge.'